John L. Brynhildsen

John Lous Brynhildsen (født 26. februar 1902 i Skien, død 19. april 1981) var forkynner og pastor, men først og fremst misjonær i Zaire. Han var en av pionerene og bygde opp en misjonsstasjon.

Brynhildsen tok misjonsstudier i Skottland og USA. Sammen med sin ektefelle, Marie Brynhildsen, reiste han til Zaire første gang i 1926. De var pionerer og i Muganga fikk de tillatelse til å startet misjonarbeid. De bygde opp en misjonsstasjon på stedet.

I 1928 reiste Marie og John Brynhildsen til Kakwende, 35 kilometer vest for Kaziba, for å starte virksomhet der. Misjonsarbeidet spredte seg raskt og flere små utposter vokste fram. Disse var tilknyttet hovedmenigheten i Kaziba.

Brynhildsen virket som misjonær i flere perioder.

Tilbake i Norge 
Brynhildsen reiste rundt som predikant i Norge. Han var også forstander i Salem Engelsrud.

Han var initiativtaker for å bygge opp misjonærhjemmet Mamre i 1957. Misjonærhjemmet er boliger som er tiltenkt misjonærer.

Forfatterskap 
John L. Brynhildsen har skrevet to bøker om sine opplevelser som misjonær.
 1945 – Mushegeza. - Virkelighetsbilder fra Belgisk Kongo. Eget forlag, Skien. 60 sider.
 1945 – Dronning Kabasja. – Misjonsfortellinger fra Belgisk Kongo. Eget forlag, Skien. 130 sider.

Se også 
 De Norske Pinsemenigheters Ytre Misjon, CELPA (pinsebevegelsen i Den demokratiske republikken Kongo)

Referanser

Litteratur 
 Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. I all verden. Pinsemisjon i 100 år. PYM 100 år 1910-2010 (jubileumsskrift) De norske pinsemenigheters ytremisjon (PYM).
 Østby, David. 2007. Slik talte pionerene. IBRA Media Oslo. side 110-111. (121 sider.) ISBN 978-82-997172-1-2

Norske misjonærer fra Pinsebevegelsen
Misjonærer i Den demokratiske republikken Kongo
Norske forfattere
Norske pedagoger
Norske pastorer og predikanter i Pinsebevegelsen
Personer fra Skien kommune
Fødsler i 1902
Dødsfall i 1981